ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ทีมข่าวการเงิน
เศรษฐกิจจะรุ่งหรือร่วง ให้สังเกตยอดขาย โอนย้าย เปลี่ยนมือที่ดิน เป็นดัชนีชี้วัดได้ชัดเจน จิตติมา ดุริยะประพันธ์ ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) ผู้ดูแลการประมูลขายที่ดินเปล่ากว่า 300 ไร่ ย่าน อ.บางพลี จ.สมุทรปราการ บอกว่าตั้งแต่เปิดให้ซื้อแบบเมื่อวันที่ 16 ส.ค. มาถึงตอนนี้ถือว่าฮอต!!! ได้รับความสนใจจากนักลงทุนจำนวนมากทีเดียว แต่นักลงทุนจะร่วมประมูลคึกคักแค่ไหน ต้องรอลุ้นวันเปิดซองประมูล 27 ก.ย.นี้
...l...ฉิม ตันติยาสวัสดิกุล ผู้ช่วยผู้ว่าการ สายระบบข้อสนเทศ ธปท. โดนทั้งขึ้นทั้งล่อง คือตั้งแต่มาดูแลงานด้านระบบการชำระเงิน ถูกนายแบงก์จนถึงชาวบ้านจ้องเกาะติดการทำงาน โดยเฉพาะการปรับโครงสร้างค่าธรรมเนียมให้เป็นธรรม และเร่งลดการใช้เงินสดส่งเสริมให้ประชาชนหันมาใช้บริการการเงินทางอิเล็กทรอนิกส์มากขึ้น 
...l...แถมล่าสุดดันมีข่าวบริการอินเทอร์เน็ตแบงกิงไม่ปลอดภัยขึ้นมาอีก ร้อนถึง ดร.ฉิม ต้องสอบถามข้อมูลโดยตรงจาก สุธีรา ศรีไพบูลย์ ผู้ช่วยผู้จัดการใหญ่ สายเทคโนโลยี ธนาคารกรุงเทพ ก่อนจะออกมาแอ่นอกยืนยันความปลอดภัย ลูกค้าใช้บริการได้หายห่วง ผมเองก็ยังใช้เลย...แต่ไม่ได้ใช้ของแบงก์กรุงเทพเท่านั้นเอง ...แป๊ว!!! 
...l...แว่วว่า...งานนี้ถ้าคนยังไม่มั่นใจอินเทอร์เน็ต อีแบงกิงอยู่อีก ธปท.อาจต้องขอความร่วมมือแบงก์ให้เพิ่มขั้นตอนการให้บริการ เพื่อสร้างความมั่นใจว่าระบบปลอดภัยมากขึ้น ถึงตอนนั้นลูกค้าอย่าโวยวายว่าไม่สะดวกละกัน... ฮึ่ม!!!
...l...อดีตบิ๊กกระทรวงการคลังคนหนึ่ง อดเป็นห่วงไม่ได้เมื่อ อารีพงศ์ ภู่ชอุ่ม อธิบดีกรมสรรพสามิต ผงาดขึ้นเป็นปลัดกระทรวงการคลังคนใหม่ แม้จะเป็นคนรุ่นใหม่ไฟแรง แต่เกรงว่ารอบเดินเครื่องยังจัดจ้านไม่พอ เพราะประสบการณ์ทำงานยังน้อย และเติบโตจากสำนักงานคณะกรรมการนโยบายรัฐวิสาหกิจ (สคร.) 
...l...ขณะที่ กรณ์ จาติกวณิช รมว.คลัง เอ่ยปากชม วินัย วิทวัสการเวช อธิบดีกรมสรรพากร ซึ่งมีอาวุโสสูงสุด แต่โยกเป็นอธิบดีกรมธนารักษ์ ว่า “มีความเป็นสุภาพบุรุษสูง”